Vai jums ir bijušas tādas dienas,
kad šķiet - visa pasaule ir nostājusies pret jums?
Jūs saprotat, par ko runāju.
ZIŅAS! PIRMĀ SIEVIETE KOSMOSĀ
Pirmā sieviete kosmosā?
Jā. Bella Borisovna. Šovakar viņu rādīs televīzijā.
Tas rada sajūtu, ka varu paveikt jebko.
Bāc! Labāk braukšu ar vilcienu.
Bez naudas nav metro. Ej prom! Nu taču!
Varbūt aizdosiet desmit centus?
Lasies, meitēn!
Atvainojiet, Garsijas kundze! Vai aizdosiet 10 centus metro biļetei?
-Ko? -Dubļi.
Prom!
Man laikam ir 25 centu monēta.
Sajuka, tas ir Kanādas dolārs.
-Redzi, es tikko atbraucu no Monreālas… -Man nav laika jukušajiem!
Labi, vienkārši skriešu mājās. Soli pa solim.
Ei, skaties, kur ej, meitēn!
Kas vēl varētu noiet greizi?
VEĻAS MAZGĀTAVA
Harieta! Ko es tev teicu par skraidīšanu pa māju?
Zinu, bet šī bija vissliktākā diena manā mūžā
un es tikai gribu pa televizoru redzēt kosmonauti.
Neaizbildinies, jaunkundz!
Tūlīt pat dodies augšā uz savu istabu!
Visuma plašumos cilvēks jūtas patiesi viens, patiesi mierīgs.
Patiesi viens, patiesi mierīgs.
Ziniet, pēc šādas dienas es varu pateikt tikai…
Es teicu - nekāda televizora, Harieta.
Kosmos, es jau nāku.
Es tik gribu būt Tu tik gribi būt
Mēs tik gribam būt
Un es kļūšu par to, kas gribu būt
Pati noteikšu
Nē, es negriezīšu matus
Un vilkšu to, kas
Man patīk, ja varu būt es pati
Es negribu, ka Tu negribi, ka
Mēs negribam, ka mums norāda, ko darīt
"Spiedze vientuļniece"
PAMATĀ - LUĪZAS FICJŪ GRĀMATA
Harieta, kas par problēmu?
Visa pasaule.
Tas un varbūt es atkal mājā skrēju
un saplēsu čupu šķīvju, un tagad mamma ir nikna.
Bet, Ole Golij, vai vari ar viņu parunāt, lai man nebūtu nepatikšanas?
Tad es vēl varētu paskatīties kosmonauti. Lūdzu!
Es to nedarīšu, Harieta M. Velša.
Tev ir jāsāk domāt arī par citiem, nevis tikai par sevi.
Kāpēc? Neviens nedomā par mani.
Tā gluži vienkārši nav taisnība.
Turklāt, ja cilvēku aizsūta uz viņa istabu, tas nāk par labu radošumam.
Pajautā Virdžīnijai Vulfai!
"Nav tādu vārtu, slēdzeņu, aizbīdņu, kas varētu ierobežot mana prāta brīvību."
Citāti? Tādā brīdī? Man būs labāk savā istabā.
Man savā istabā nebija labāk.
Biju tik dusmīga, ka nespēju gulēt. Mamma un Ole Golija bija uz vienu roku.
Brīnums, ka vispār kāds šķīvis ir palicis.
Viņa mājās uzvedas tā, it kā skrietos ar buļļiem.
Cik var runāt par šķīvjiem!
Man neatlika nekas cits kā laist darbā ikviena bērna slepeno ieroci:
briesmīgo klusēšanu.
Es tev piedāvātu brokastis, bet mums beigušies šķīvji.
Vai priecājies, ka kopā ar Džeiniju un Sportu taisīsi zinātnes projektu?
Ole Golij, atstāju to tavā ziņā.
Ja Ole Golija domāja, ka pārspēs mani klusēšanā,
viņai nāksies vilties.
Ole Golija, iespējams, ir bijusi klusēšanas meistare,
bet, par laimi, es biju super dubultkārtīga meistare.
"Jums ir lielisks klusēšanas talants, Vatson.
Tas jūs padara par nenovērtējamu kompanjonu."
Pietiek citātu!
Iekriti. To teica sera Artura Konana Doila Šerloks Holmss.
Man vienalga, kurš to teica.
Neticami, ka nostājies viņas pusē, nevis manējā.
Harieta, tas nav godīgi.
Vismaz paņem lietussargu! Izskatās, ka atkal līs.
Godīgi nebija tas, ka Ole Golija bija mani nodevusi.
Mamma un Ole Golija bija izturējušās pret mani slikti,
bet pilsēta šķita vēl ļaunāka.
Ei! Vai jūs par mani smejaties? Labāk nesmejieties!
Fui!
Visa pilsēta smird!
Pirms tikšanās ar labākajiem draugiem
es nolēmu tikt vaļā no sliktās omas tā, kā to esmu darījusi vienmēr.
Spiegojot.
Es sāku ar Vitersa kungu.
Mēs ar mammu viņu pazinām no krāmu tirgus, kur viņš tirgoja putnu būrus.
Bet nu jau kādu laiku nebijām viņu tur redzējušas.
Viņš vienmēr ir mājās pie saviem kaķiem. Un es viņu nevainoju.
Galu galā, viņam to ir 26. Tas ir dzīvesveids.
Agrāk es domāju, ka Viterss ir noslēdzies, bet varbūt viņš ir atslēdzies.
Atslēdzies no šīs briesmīgās pasaules, lai pabūtu mierā.
Viņš dodas prom? Tas man jāredz.
Atkal neviena interesenta.
"Kaimiņi, man sestdienas pēcpusdienā vajadzīgs kaķu pieskatītājs. Viterss."
Tas ir šodien.
Tas bija risinājums visām manām problēmām.
Ja Vitersa kungs būs prom, es varēšu izmantot viņa dzīvokli, lai pabūtu viena
un atslēgtos no šīs briesmīgās pasaules.
Sveiki, Vitersa kungs! Sveiki, kaķēni!
Harieta, vai ne? Paskat tik! Sen neesmu tevi redzējis.
-Un kas jauns tavai mātei? -Laikam jau viņa ir ciešama. Kā mamma.
Ar ko esmu izpelnījies šo prieku?
Ieraudzīju jūsu sludinājumu. Vai joprojām meklējat kaķu pieskatītāju?
Vai! O jā!
Man jābrauc uz Olbani tikt skaidrībā ar neapmaksātām stāvvietas kvītīm.
Un savu jaukumiņu pieskatīšanai es vislabprātāk nolīgtu kādu, ko pazīstu.
Esmu Harieta M. Velša, priecājos iepazīties.
Tava māte tikko deva atļauju, ja vien tu paveic uzdoto darbu.
Pieņemu, ka tu zini, ko tas nozīmē.
Darbs? Aha. Tiks izdarīts.
Izrādīšu tev savu dzīvesvietu.
Ja lieto vannas istabu, noteikti parausti rokturi. Virtuves stūrītis - tur.
Un te es ņemos ar stieplēm, veidojot putnu būrus.
Mums ar mammu patīk jūsu putnu būri. Bet kāpēc tiem ir slēdzene?
Ne tikai tādēļ, lai nelaistu putnus laukā, bet arī lai nelaistu nepatikšanas iekšā.
Kas attiecas uz kaķu ēdienu, mani jaukumiņi iecienījuši šo zīmolu.
Tā. Kaķu ir daudz, tāpēc es visu vienkāršoju.
Visus melnos kaķus sauc par Bobijiem.
Visi rudie kaķi ir Tomiji.
Un svītrainie ir Džeraldīnas.
Un kā ar to raibo, trīskrāsaino kaķi?
Tas ir Rejs, un viņš tāds ir tikai viens.
Tā, Harieta, tev jāzina kaut kas ļoti svarīgs.
Ir kāds cilvēks. Viņš ir no dzīvnieku inspekcijas. Viņš grib man atņemt kaķus.
Ja dzirdēsi klauvējienu, paskaties pa actiņu!
Ja redzēsi vīrieti brūnā filca platmalē, nelaid viņu iekšā, labi?
Jūsu kaķi ar mani ir drošībā, Vitersa kungs.
Patīkami dzirdēt.
Vai ne, jaukumiņi?
Būšu atpakaļ pulksten septiņos. Pārāk pēc manis neskumstiet!
Dāmas un kaķkungi, balsojam ar ķepām. Kurš grib sākt ar nelielu spiegošanu?
Es arī.
Trīs, divi, viens.
Labākais pulkstenis pasaulē.
Vientuļā dakšiņa, es tevi sveicinu.
Kāds pārsteigums! Vitersa kungam ir ģimene.
Diez kāpēc attēls ir pagriezts uz leju?
-Dod ceļu, vecā galoša! -Iepūt man!
Apklustiet!
Ir jābūt iespējai…
Kā viņa teica?
"Visuma plašumos
cilvēks jūtas patiesi viens, patiesi mierīgs."
Visas sistēmas strādā, kapteine Harieta. Ieejam kaķosfērā.
Teicami, pirmais palīg Rej. Teicami, komanda.
Kapteine!
Laiks izbaudīt to mieru, par ko tik daudz esmu dzirdējusi.
Kapteine, atvainojiet, bet mans pienākums ir ziņot,
ka jums jau pirms stundas bija jābūt pie Džeinijas.
Pie Džeinijas! Zinātnes projekts!
Sveika, Džeinij! Jā, zinu. Piedod!
Zinu. Vai varam pastrādāt pie tā vēlāk?
Man ir darīšanas pie Vitersa kunga, un…
Tu gribi atnākt šurp? Labi, uz tikšanos!
Vareni!
Sveiks! Sveiks! Sveiks!
Kā viņš spēj izsekot tik daudziem kaķiem?
Lūk, godātais ser, te ir Tomiji, Bobiji,
un iepazīstieties ar Džeraldīnām.
Jāteic, draugs, jums ir ļoti stilīgas ūsas.
Paldies, godātais kungs. Pagāja ilgs laiks, līdz izaudzēju.
Labs ir, čomi.
Ķeramies pie šīsdienas darba!
Laiks gatavot kartupeļlukturus!
Kartupeļlukturis
Mums ir izolēts vads, centi, cinkoti stienīši, maza spuldzīte,
katram pa cimdu pārim un pāris mazu kartupeļu.
Nesaprotu. Kāpēc vajag netīru tupeni, ja uz katra stūra var nopirkt baterijas?
To sauc par savienojamību.
Pareizās detaļas tiek saliktas kopā, lai kaut kas…
kaut kas darbotos.
Tev viss labi, Sport?
Jā. Sīkums. Tikai neliela alerģija pret kaķiem.
Jā, turpini, Džeinij!
Labi.
Vispirms ir jāpaņem šāds…
kartupelis un tad - viens šāds dzelzs stienītis.
Tupeņi ir diezgan mīksti.
Tad stienītis jāiestiprina kartupelī.
Varš no vienas puses un cinks no otras liek… Ei!
Atdod!
Labi. Man pietiek. Šī nav zinātnei piemērota telpa.
Ko? Šī vieta ir lieliska.
Paskaties, ko tā nodara Sportam.
Nekad neesmu juties labāk.
Ejam uz manu māju!
Nevaru. Es Vitersa kungam apsolīju pieskatīt viņa kaķus.
Bet mums šis projekts ir jāpabeidz tagad.
Un ja nu es negribu?
Kā to saprast?
Tā, ka es te ierados, lai pabūtu viena, tātad viena pati,
tātad bez jums, draugi.
Labi. Esi viena!
Ejam, Sport!
Uz redzīti, Harieta!
Tā. Kur mēs palikām?
Ei, Rej! Ķer!
Noķēru.
-Un pūlis gavilē. -Lieliski! Tā turpināt!
Eu, dzirdat to dūkoņu?
Tiešām. Ienākošs signāls no citplanētiešu kosmosa kuģa.
Vēl cilvēki? Ignorējiet, palīg! Mūsu misija ir pārāk svarīga.
Labi, tomēr tas ir ļoti kaitinošs. Vai ne, draugi?
-Jā, tiešām kaitinošs. -Pretīgs.
Tas ir vīrietis brūnajā filca platmalē. Dzīvnieku inspekcija.
Par mata tiesu. Daudz netrūka.
Lai mēs būtu patiesi vieni,
sūti mūs uz super-duper, dubult-duper, tālo-duper kosmosu.
Ļoti daudz "duper", kundze.
Pirmais palīg, jūs esat kaķis vai pele?
Kosmonauti, ieņemiet vietas!
O! Nu mēs esam ļoti tālu.
Man viss labi.
Ne Zemes. Ne cilvēku.
Neviena, ko izspiegot.
Vienīgā rakstīšanas tēma, ko varu izdomāt, ir tā, ka man nav, par ko rakstīt.
Varbūt kāda uzkodiņa mani uzmundrinās.
Fui! Kaķu barība? Es laikam jūku prātā.
Ei! Vai tur kāds ir?
Saņemies, Harieta M. Velša!
Tie ir tikai kaķi. Tas ir tikai elektropadeves pārrāvums.
Un, būdama laba spiedze, tu vienmēr esi sagatavojusies.
Nolādētās baterijas!
Ej prom!
Citplanētiešu kuģis sadzinis mums pēdas.
Virsleitnant Rej, dabūjiet mūs prom!
Rej? Bobiji? Tomiji? Džeraldīnas?
Lieciet mūs mierā!
Harieta? Te Ole Golija. Lūdzu, ielaid mani!
Ole Golij!
Džeinija un Sports man teica, ka raizējas par tevi.
Lūdzu, ielaid mani! Gribu palīdzēt.
Jā, tāpat kā palīdzēji man ar mammu un šķīvjiem?
Es tev neuzticos. Es tikai gribu būt viena.
Harieta, atceries Džona Donna citātu?
"Neviens nav pats par sevi kā sala; ikviens cilvēks ir gabaliņš no kontinenta,
daļa no galvenā."
Man sava sala patīk tīri labi, paldies.
Iekriti!
Kur nu bez citāta.
Man tiešām prieks tevi redzēt, Ole Golij.
Harieta, kaķi!
Nē!
Seši? Vitersa kungs būs mājās pēc stundas.
Harieta, ejam sadzīt rokā kaķus!
Nolēmām tevi apraudzīt.
Noķērām divus, bet vismaz 10 aizskrēja uz to pusi. Tas bija kā kaķu cunami.
Pagaidiet! Draugi, par to, kas notika pirmīt…
Piedošanu vari lūgt vēlāk.
Tagad mums ir jāķer kaķi.
-Iekriti. -Ei!
Ne no vietas!
Netuvojieties, cilvēk brūnajā filca platmalē!
Viņš ir no dzīvnieku inspekcijas.
Viņš sodīs Vitersa kungu par to, ka viņam ir tik daudz kaķu.
Ko?
Es neesmu no dzīvnieku inspekcijas. Mani sauc Rejs Viterss.
Esmu Džima Vitersa vecākais brālis.
Vecākais brālis?
Rejs? Jūs esat vecākais zēns no fotogrāfijas, ko redzēju dzīvoklī.
Jūtos atvieglots, dzirdot, ka Džimam joprojām ir mana fotogrāfija.
Bet, ja jūs esat viņa brālis, kāpēc dauzāties pie viņa durvīm?
Tas ir garš stāsts.
Es jau mūžību cenšos panākt, lai Džims atver durvis un parunājas,
bet viņš mani nelaiž iekšā.
Šķiet, viņš gribēja, lai arī tu mani neielaid.
Varu derēt - ja jūs palīdzētu mums atrast viņa kaķus, durvis atvērtos.
Ko teiksiet?
Es piedalos.
Es nemūžam nebūtu varējusi iedomāties, kas notika tālāk.
Ei, tas ir jūsējais?
Man likās, ka visiem ir vienalga.
Bet te nu viņi visi bija un centās palīdzēt pilnīgai svešiniecei.
Ei!
Atvainojiet, kungs!
Jūs esat ļoti laipns.
Un kopīgiem spēkiem mēs atradām visus kaķus.
Izņemot vienu.
Kur ir Rejs?
Harieta!
Raibs.
Tur!
Es tur neko neredzu.
Džeinij, vai tev vēl ir lietas, no kā var uztaisīt lukturīti?
Vai Alberts Einšteins spēlēja vijoli?
Spēlēja. Bet ir viena problēma. Rejs savāca visus kartupeļus.
Kaķis Rejs.
-Vai šie derēs? -Paldies, kungs.
Nav par ko, kundze.
Cerēsim, ka izdosies.
Tur!
Savienojamība.
Kāds prieks būt mājās pie maniem… jaukumiņiem.
Sveiks, Džim!
Ko viņš te dara, Harieta? Es teicu, lai nelaid nevienu iekšā.
Viņš tikai grib ar jums parunāt.
Es ar viņu nerunāju.
Džim!
Šīs ir manas mājas, mana dzīve.
Un es tikai gribu būt viens ar saviem kaķiem. Pārējie varat iet.
Vitersa kungs, atvainojiet par ielaušanos,
bet Harietai vajadzēja nelielu atbalstu un mēs atnācām palīgā.
Džim, lūdzu.
Mamma jau četrus gadus ir viņsaulē.
Tev nav jāturpina ciest klusējot.
Parunāsim! Mēs varam to izsērot kopā.
Jūs ar viņu nerunājāt četrus gadus?
Tas pārspēj manu rekordu.
Kad māte aizgāja, es tikai gribēju, lai mani liek mierā.
Lai mani netraucē. Bet patiesībā es nekad neesmu bijis vientuļāks.
Ar netraucētību tā ir, Vitersa kungs. Es zinu, esmu to piedzīvojusi.
Man tevis pietrūkst, Rej. Pietrūkst arī mammas.
Domāju - mums abiem noderētu atbalsts.
Paldies, Harieta.
Vitersa kungs man uztaisīja šo brīnišķīgo putnu būri.
Visu šo dienu es domāju,
ka būtu laimīga vien tad, ja varētu norobežoties no pasaules.
Bet tagad es domāju, ka īstā gudrība ir būt atvērtam pasaulei.
Es tik gribu būt Tu tik gribi būt
Mēs tik gribam būt
Es negribu, ka Tu negribi, ka
Mēs negribam, ka mums norāda, ko darīt
Un es pūlos darīt labu Savā apkaimē
Es smaidu jauki
Un cenšos taisnību teikt
Es tik gribu būt Tu tik gribi būt
Mēs tik gribam būt
Es negribu, ka Tu negribi, ka
Mēs negribam, ka mums norāda, ko darīt
Un es kļūšu par to, kas gribu būt
Pati noteikšu
Es tik gribu būt Tu tik gribi būt
Mēs tik gribam būt
Nē, es negriezīšu matus
Un vilkšu to, kas
Man patīk, ja varu būt es pati
Es negribu, ka Tu negribi, ka
Mēs negribam, ka mums norāda, ko darīt
Tulkojusi Aija Apse